Diari Oficial de la Generalitat Valenciana


Sumari del DOGV 6436, del 12-01-2011 (2010/13545)

Notificació de la Resolució de 10 d'agost de 2010, de la directora general de Producció Agrària, per la qual es denega i es considera cancel·lat el deute de l'ajuda agroambiental d'agricultura ecològica.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6436

Data del DOGV
:   12-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2010/13306


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de la Resolució de 10 d'agost de 2010, de la directora general de Producció Agrària, per la qual es denega i es considera cancel·lat el deute de l'ajuda agroambiental d'agricultura ecològica. [2010/13445]  
La cap del Servici de Gestió Agrària Sostenible de la Conselleria d'Agricultura, Pesca i Alimentació, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, intentada la notificació a l'interessat o als seus representants, dos vegades, sense que esta s'haja pogut realitzar per causes no imputables a esta Administració, notifica per mitjà d'este escrit a AGRECO, CB, amb domicili al carrer de la Font, número 14, 46687 Alcàsser (València.)  
1r. Que per mitjà d'ofici (registre d'eixida núm. 170946, de 16.09.2010), li va ser remesa la notificació de la Resolució de 10 d'agost de 2010, de la directora general de Producció Agrària.  
2n. Que el contingut literal de l'esmentada resolució és:  
«Programa de Desenrotllament Rural per a les Mesures Agroambientals  
Mesura 3.3 i 9.3 Agricultura i Ramaderia Ecològica  
Reglament (CE) 1698/2005, de 20 de setembre de 2005, del Consell, sobre l'ajuda al desenrotllament rural a través del Fons Europeu Agrícola de Desenrotllament Rural (FEADER). Orde de 8 de gener de 2004, de la Conselleria d'Agricultura, Pesca i Alimentació (DOGV núm. 4677, de data 26.01.2004); Orde de 26 de gener de 2005, de la Conselleria d'Agricultura, Pesca i Alimentació (DOGV núm. 4935, de data 31.01.2005). Orde de 21 de gener de 2008, de la Conselleria d'Agricultura, Pesca i Alimentació, per la qual es regulen les bases de les ajudes agroambientals per al període 2008-2013 (DOCV núm. 5696). Resolució de 25 de gener de 2008, del director de l'Agència Valenciana de Foment i Garantia Agrària, per la qual s'establix la convocatòria del procediment per a l'aplicació dels pagaments directes a l'agricultura i a la ramaderia, en l'àmbit de la Comunitat Valenciana, i es regula el pagament anual de 2008 per a determinades mesures agroambientals del període 2000-2006, les sol·licituds d'inclusió en el nou règim d'ajudes agroambientals del període 2008-2013, la transformació de compromisos de les mesures agroambientals de 2000-2006 en compromisos de les ajudes agroambientals de 2008-2013 i les ajudes d'indemnització compensatòria per als agricultors de zones amb dificultats naturals de la Comunitat Valenciana (DOCV núm. 5696). Programa de Desenrotllament Rural de la Comunitat Valenciana per al període 2007-2013 (PDR-CV).  
Mesura: Agricultura i Ramaderia Ecològica  
Núm. d'expedient: 9140 NQL V 07 00214  
Cognoms i nom: AGRECO, CB DNI/CIF: Y 16893681  
Vistes les sol·licituds presentades i tramitades segons la normativa esmentada i la resta aplicable a este procediment general d'ajudes, i vista la Proposta de data 31 de juliol de 2009, del director territorial de la Conselleria d'Agricultura, Pesca i Alimentació.  
Fent ús de les competències atribuïdes pel Decret 124/2006, de 8 de setembre, del Consell, pel qual es designa l'organisme pagador de les despeses corresponents a la política agrícola comuna a la Comunitat Valenciana i s'establix la seua organització i funcionament, i la delegació prevista en l'Acord de 8 de setembre de 2009, pel qual es deleguen les funcions d'autorització de pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca i Alimentació, resolc:  
1r. Denegar l'ajuda al titular de l'expedient número 3474-ZHK-W-40-70116, a nom d'AGRECO, CB, amb CIF: H97077385, acollit a l'ajuda agroambiental agricultura ecològica, ja que no figura el titular inscrit en el Comité d'Agricultura Ecològica de la Comunitat Valenciana, i segons l'annex II de l'Orde de 26 de gener de 2005, de la Conselleria d'Agricultura, Pesca i Alimentació, suposa un incompliment dels compromisos adquirits inicialment, per a l'anualitat 2008.  
2n. Considerar cancel·lat el deute de 223,29 euros, ja que reintegra les quantitats percebudes indegudament, segons Acord d'Inici de data 9 de novembre de 2009, per mitjà d'ingrés de data 7 de gener de 2010, per conformitat de l'interessat, en el compte corrent de la Caixa Rural de València, anomenat Agència Valenciana de Foment i Garantia Agrària. FEAGA/FEADER.  
Esta resolució posa fi a la via administrativa i contra esta es pot interposar, potestativament, recurs de reposició davant de la directora de l'Agència Valenciana de Foment i Garantia Agrària en el termini d'un mes, comptat des de l'endemà de la notificació, o impugnar-se directament davant del Jutjat Contenciós Administratiu en el termini de dos mesos, des de l'endemà de la notificació, de conformitat amb allò que es disposa en els articles 109d, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.»  
València, 10 de desembre de 2010.- La cap del Servici de Gestió Agrària Sostenible: Teresa Velázquez Henar.